Rapperul Gheboasă, în vârstă de 22 de ani, a fost adus la audieri vineri, după ce, joi seară a fost ridicat din București, de pe Bulevardul Timișoara, fiind audiat într-un dosar de trafic de droguri.
Potrivit unui comunicat oficial emis vineri de DIICOT, este vorba de un dosar în care inculpat este un minor, în vârstă de 17 ani.
În urma cercetărilor făcute de Inspectoratul de Poliție Județean – IPJ Dâmbovița, a ieșit la iveală faptul că adolescentul ar fi comercializat și ar fi oferit gratuit diferite cantități de canabis unor elevi. El ar fi distribuit substanțe interzise atât în apropierea unităților de învățământ, cât la domiciliul său.
Gheboasă, pe numele său real Gabriel Gavriş, a fost implicat în mai multe controverse. A ajuns în atenția publică după ce a devenit protagonistul unui scandal, legat de prestația sa de la Untold, în 2023. Ulterior, numele lui a apărut într-un dosar în care era acuzat că a bătut un polițist.